CELEX: 62017CN0528
Language: sk
Date: 2017-11-06 00:00:00
Title: Vec C-528/17: Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 4. septembra 2017 – Milan Božičevič Ježovnik/Slovinská republika

6.11.2017   
            
            
               SK
            
            
               Úradný vestník Európskej únie
            
            
               C 374/20
            
         Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 4. septembra 2017 – Milan Božičevič Ježovnik/Slovinská republika
   (Vec C-528/17)
   (2017/C 374/29)
   Jazyk konania: slovinčina
   
      Vnútroštátny súd, ktorý podal návrh na začatie prejudiciálneho konania
   
   Vrhovno sodišče Republike Slovenije
   
      Účastníci konania pred vnútroštátnym súdom
   
   
      Sťažovateľ: Milan Božičevič Ježovnik
   
      Odporkyňa: Slovinská republika
   
      Prejudiciálne otázky
   
   
               1.
            
            
               Je dovozca (deklarant), ktorý v čase dovozu žiada o oslobodenie od zaplatenia DPH (dovoz podľa režimu 42), z dôvodu, že tovar je určený na dodanie do iného členského štátu, zodpovedný za zaplatenie DPH (ak sa následne zistí, že nesplnil podmienky nevyhnutné na oslobodenie od dane), rovnako, ako zodpovedá za zaplatenie colného dlhu?
            
         
               2.
            
            
               V prípade zápornej odpovede, je zodpovednosť dovozcu (deklaranta) rovnaká ako zodpovednosť zdaniteľnej osoby vykonávajúcej dodanie tovaru v rámci Spoločenstva, ktoré je oslobodené od dane na základe článku 138 ods. 1 smernice o DPH?
            
         
               3.
            
            
               Má sa v naposledy uvedenom prípade hodnotiť subjektívna stránka konania dovozcu (deklaranta) zameraná na zneužitie systému DPH inak, než v prípade dodania tovaru v rámci Spoločenstva podľa článku 138 ods. 1 smernice o DPH? Má byť toto hodnotenie miernejšie, a to s ohľadom na skutočnosť, že na oslobodenie od zaplatenia DPH treba v colnom režime 42 predbežné schválenie colného orgánu, alebo má byť prísnejšie, keďže ide o transakcie súvisiace s prvým vstupom tovaru pochádzajúceho z tretích krajín na vnútorný trh Európskej únie?